פרד ארמיסן

פריידון רוברט "פרד" ארמיסן (באנגלית: Fereydun Robert "Fred" Armisen; נולד ב-4 בדצמבר 1966) הוא שחקן, קומיקאי, סופר, מפיק ומוזיקאי אמריקאי. נולד במיסיסיפי שבארצות הברית, להורים מרקע נוצרי בעיקר, ילידי גרמניה (אביו) וונצואלה (אמו). סבו מצד אביו נולד בקוריאה. סבתו מצד אביו נולדה בגרמניה. ארמיסן ידוע בעיקר כאחד מחברי הצוות הקבועים בתוכנית המערכונים הסאטירית הפופולרית "סאטרדיי נייט לייב" ברשת NBC בין השנים 2002 עד 2013. ארמיסן שיחק דמויות קומיות שונות גם במספר סרטי קומדיה, כולל "יורוטריפ" ב-2004 כן ב-"והרי החדשות", וב"קופ אאוט" ב-2010. יחד עם קרי בראונשטיין ארמיסן יצר וכיכב בתתוכנית המערכונים הקומית "פורטלנדיה". ארמיסן הוא גם מתופף בלהקה "The 8G Band", אשר מופיעה בתוכנית האירוח של עמיתו ל-SNL, סת' מאיירס. בשנת 2012 דיבב בסדרת האנימציה "ללא פיקוח" ששודרה ברשת FX Networks. בשנת 2013 דיבב בסדרת האנימציה "אי שם" את טרי, בן זוגה של ג'ואני. באותה שנה דיבב את בר-מוח בסרט "הדרדסים: האגדה על הפרש המסתורי". בשנת 2017 שיחק בסרט "בית המחר", בתפקיד קולו של מדריך טיולים במחשב. שיחק גם בסרט "פלסטר", לצד קולין הנקס. בשנים 2017-2018 שיחק בסדרת הדרמה הקומית הפוסט-אפוקליפטית "האיש האחרון בעולם", בעונה הרביעית, בתור קארל. בשנת 2018 שיחק בתפקיד הראשי לצד עמיתתו ל-SNL מאיה רודולף בסדרת הטלוויזיה "פוראבר" מבית פריים וידאו, בדמותו של אוסקר הופמן, רופא שיניים שמת בתאונת סקי. בשנת 2019 החל לככב בסדרה הקומית "לוס אספוקיז" ב-HBO, בתפקיד טיקו. באותה שנה החל לדבב בתפקיד ראשי בסדרה "חלל אינסופי". בשנת 2020 גילם מספר דמויות בסדרת אנימציה "סנטרל פארק" ברשת אפל TV פלוס, ושיחק בסרט "ועכשיו כולם ביחד". מאוחר יותר באותה שנה התארח בעונתה השנייה של הסדרה הקומית "עובדי אלוהים" של רשת TBS. עוד בשנת 2020 כיכב בתפקיד הראשי ואף יצר וכתב יחד עם ג'ון סי. ריילי וטים היידקר את הסדרה הקומית בת ה-6 פרקים "Moonbase 8" עבור רשת שואוטיים. מאז 2021 משחק בסדרה הקומית המוזיקלית מבית "שמיגדון!" מבית אפל TV פלוס. באותה שנה דיבב את הדמות של ספלנדיב בסדרה המונפשת "עולם הקנטאורים" מבית נטפליקס. בשנת 2022 שיחק בדמותו של ג'ראלדו בסדרה הקומית התקופתית "לו הייתי פיראט" של רשת HBO Max. בהמשך השנה שיחקה בקומדיה השחורה "סיבוב בפירנצה" בתור ריקי. בשנת 2023, יצא לאקרנים סרט ההנפשה הממוחשבת "האחים סופר מריו - הסרט", המבוסס על זיכיון המשחקים "מריו" של חברת נינטנדו, בו דיבב את הדמות של קרנקי קונג. באותה שנה שיחק בסיטקום "אבא בהפרעה" של נטפליקס, ודיבב את צ'ארלס מנסון בסדרת האנימציה "מרגל ושמו אלביס" (אנ') גם היא של נטפליקס. היה מועמד לפרס אמי על עבודתו ב"פורטלנדיה" בקטגוריית הכתיבה בשנים 2012, 2013 ו-2014, וכשחקן משנה בסדרה קומית בשנת 2014. הוא זכה בשני פרסי פיבודי - הראשון ב-2008 כחלק מסאטירה פוליטית של "סאטרדיי נייט לייב", והשני ב-2011 עבור "פורטלנדיה". בשנים 1998-2004 היה נשוי לזמרת האנגלייה סאלי טימס(אנ'). בשנים 2009-2011 היה נשוי בשנית לשחקנית האמריקאית אליזבת מוס. מאז שנת 2014 היה בזוגיות עם השחקנית האמריקאית-ישראלית נטשה ליון. הם נפרדו באפריל 2022. מדיה וקבצים בנושא פרד ארמיסן בוויקישיתוף אתר האינטרנט הרשמי של פרד ארמיסן (באנגלית) פרד ארמיסן, ברשת החברתית אינסטגרם פרד ארמיסן, סרטונים בערוץ היוטיוב פרד ארמיסן, ברשת החברתית Goodreads פרד ארמיסן, במסד הנתונים הקולנועיים IMDb (באנגלית) פרד ארמיסן, באתר "אידיבי", מאגר הידע העברי לקולנוע ישראלי ועולמי פרד ארמיסן, באתר AllMovie (באנגלית) פרד ארמיסן, באתר Rotten Tomatoes (באנגלית) פרד ארמיסן, באתר Metacritic (באנגלית) פרד ארמיסן, במסד הנתונים הקולנועיים KinoPoisk (ברוסית) פרד ארמיסן, באתר אפל מיוזיק (באנגלית) פרד ארמיסן, באתר ספוטיפיי פרד ארמיסן, באתר Last.fm (באנגלית) פרד ארמיסן, באתר AllMusic (באנגלית) פרד ארמיסן, באתר MusicBrainz (באנגלית) פרד ארמיסן, באתר דיזר פרד ארמיסן, באתר Discogs (באנגלית) פרד ארמיסן, באתר Songkick (באנגלית) פרד ארמיסן, באתר Genius פרד ארמיסן, באתר SecondHandSongs פרד ארמיסן, באתר בילבורד (באנגלית) ענבל חננאל, כוכבת "בובה רוסית" ובוגר SNL נפרדו אחרי 8 שנים, במדור "פנאי פלוס" באתר ynet‏, 17 באפריל 2022 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.